KOMMISSIONENS FORORDNING (EF) Nr. 2326/97 af 25. november 1997 om ændring af forordning (EØF) nr. 32/82 om fastsættelse af betingelserne for ydelse af særlige eksportrestitutioner for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 13, stk. 12, og

ud fra følgende betragtninger:

Kommissionens forordning (EØF) nr. 32/82 (3), senest ændret ved forordning (EØF) nr. 3169/87 (4), fastsatte betingelserne for ydelse af særlige eksportrestitutioner for oksekød;

det viser sig, at lette slagtekroppe og sammenhængende bagfjerdinger af voksne handyr ofte præsenteres med vedhængende slagteaffald, og at dette ikke er restitutionsberettiget; derfor bør der tages højde for en korrigering af vægten af disse slagtekroppe eller fjerdinger i det tilfælde, hvor lever og/eller nyrer følger med;

for klarhedens skyld bør det præciseres, at den i bilaget anførte attest, som fremlægges ved toldformaliteterne i forbindelse med udførslen, skal sendes via administrationen til det organ, der udbetaler restitutioner, efter at disse toldformaliteter er gennemført;

Kommissionens forordning (EØF) nr. 798/80 (5), senest ændret ved forordning (EØF) nr. 471/87 (6), og Kommissionens forordning (EØF) nr. 2730/79 (7), senest ændret ved forordning (EØF) nr. 1180/87 (8), blev ophævet ved Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (9), senest ændret ved forordning (EF) nr. 2114/97 (10); det er derfor hensigtsmæssigt at ajourføre henvisningerne i nærværende forordning;

siden landbrugsaftalen under Uruguay-runden er trådt i kraft, har Kommissionen ved hjælp af eksportlicenserne kunnet følge udviklingen i de mængder, som der ydes en særlig restitution for; derfor er det muligt at ophæve medlemsstaternes meddelelser, der er omtalt i artikel 4a i forordning (EØF) nr. 32/82;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 32/82 foretages følgende ændringer:

1) I artikel 1 indsættes som stk. 3:

»3. Hvis en slagtekrop eller en sammenhængende bagfjerding præsenteres med lever og/eller nyrer, reduceres vægten med:

- 5 kg for lever og nyrer

- 4,5 kg for lever

- 0,5 kg for nyrer.«

2) Artikel 2, stk. 2, første og andet afsnit, affattes således:

»2. Dette bevis føres ved fremlæggelse af en attest, hvortil modellen er anført i bilaget, og som efter ansøgning fra de pågældende udstedes af interventionsorganet eller enhver anden myndighed udpeget med henblik herpå af den medlemsstat, i hvilken dyrene er slagtet. Dette dokument skal fremlægges for toldmyndighederne ved toldformaliteterne i forbindelse med udførslen og sendes via administrationen til det organ, der udbetaler restitutioner, efter at disse toldformaliteter er gennemført. Toldformaliteterne ved udførsel foretages i den medlemsstat, hvor dyrene er slagtet.

Anbringes produkterne imidlertid som omhandlet i artikel 5 i Rådets forordning (EØF) nr. 565/80 (*), skal den i foregående stykke nævnte attest fremlægges for toldmyndighederne samtidig med gennemførelsen af de i artikel 25, stk. 2, i Kommissionens forordning (EØF) nr. 3665/87 (**) omhandlede toldformaliteter. Når nærværende stykke anvendes, er som undtagelse fra forordning (EØF) nr. 3665/87 de under litra b), c) og d) i artikel 28, stk. 4, i samme forordning omhandlede behandlinger ikke tilladt.

(*) EFT L 62 af 7. 3. 1980, s. 5.

(**) EFT L 351 af 14. 12. 1987, s. 1.«

3) I artikel 3, andet afsnit, ændres »artikel 5 i forordning (EØF) nr. 2730/79« til »artikel 34 i forordning (EØF) nr. 3665/87«.

4) Artikel 4a ophæves.

5) Bilaget erstattes af bilaget til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. november 1997.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 24.

(2) EFT L 296 af 21. 11. 1996, s. 50.

(3) EFT L 4 af 8. 1. 1982, s. 11.

(4) EFT L 301 af 24. 10. 1987, s. 21.

(5) EFT L 87 af 1. 4. 1980, s. 42.

(6) EFT L 48 af 17. 2. 1987, s. 10.

(7) EFT L 317 af 12. 12. 1979, s. 1.

(8) EFT L 113 af 30. 4. 1987, s. 27.

(9) EFT L 351 af 14. 12. 1987, s. 1.

(10) EFT L 295 af 29. 10. 1997, s. 3.

BILAG

>START GRAFIK>

DET EUROPÆISKE FÆLLESSKAB1. Eksportør eller ansøger

ATTEST

for oksekød af voksne handyr

nr. . . . .

Forordning (EØF) nr. 32/82

2. Modtager (1)

3. Udstedende myndighed

ANMÆRKNINGER

A. Kødet beskrives ifølge den nomenklatur, der anvendes ved eksportrestitutioner.

4. Transportmiddel (1)

B.Denne attest indgives til det toldsted, hvor toldformaliteterne ved udførsel eller oplæggelsen på toldoplag eller i frizone finder sted.

C.Det pågældende toldsted sender efter påtegning denne attest til det organ, der udbetaler eksportrestitutioner.

5. Mærke og nummer (1), antal stk., beskrivelse af kødet

- med vedhængende slagteaffald (2)

- uden vedhængende slagteaffald (2)

6. Position i den kombinerede nomenklatur

7. Nettomængde (vægt) i kg (3)

8. Antal stk. i bogstaver

9. Særlige oplysninger

10. DEN UDSTEDENDE MYNDIGHEDS ATTESTERING

Herved attesteres, at ovennævnte kød stammer fra voksne handyr.

Identificering er foretaget ved:

11. TOLDSTEDETS PÅTEGNING

Toldformaliteterne ved udførsel, oplæggelsen på toldoplag eller i frizone af ovennævnte kød er gennemført.

Tolddokument:

Art:

Nummer:

Dato:

(Underskrift)(Stempel)Sted:

Dato:

(Underskrift)(Stempel eller påtrykt segl)(1) Valgfri. (2) Det ikke gældende overstreges. (3) Efter at den forudfastsatte vægt af slagteaffaldet er fratrukket, hvis dette hænger ved slagtekroppen eller den sammenhængende bagfjerding.

>SLUT GRAFIK>